**Ændringer af vedtægter for Lindegaarden Grundejerforening**

|  |  |
| --- | --- |
| Forslag til ny formulering | Gammel formulering |
| Del af § 9  … Forslag der ønskes behandlet på den ordinære generalforsamling, skal være indgivet til bestyrelsen inden den 15. april for at komme med på dagsordenen. Sager der ikke er anført på dagsordenen, kan ikke sættes under afstemning. …. | Del af § 9  … Forslag der ønskes behandlet på den ordinære generalforsamling, skal være indgivet til bestyrelsen senest 8 dage før generalforsamlingen. Sager der ikke er anført på dagsordenen, kan ikke sættes under afstemning. …. |
| Hele § 15  Generalforsamlingen vælger i lige år 1 revisor og i ulige år 1 revisorsuppleant for en 2 årig periode. Revisoren reviderer foreningens regnskab årligt efter årsafslutning. | Hele § 15  Generalforsamlingen vælger 2 revisorer og 1 revisorsuppleant.  Af de 2 revisorer afgår efter tur 1 hvert år, men genvalg kan finde sted. Revisorerne gennemgår mindst én gang halvårlig foreningens regnskab, der føres af kassereren efter bestyrelsens anordning, og forvisser sig om, at de i regnskabet opførte aktiver er til stede, hvorefter de indgiver deres revisionsbemærkninger til bestyrelsen.  Revisorerne har til enhver tid adgang til at foretage kasseafstemning og skal foretage sådant uanmeldt mindst én gang årligt. |
| Hele § 17  Medlemmernes indbetalinger skal foretages til foreningens Nem-konto (eller tilsvarende).  Kun formanden eller kassereren kan hæve på foreningens bankkonti.  Alle regningskrav på foreningen skal godkendes af formanden til betaling. | Hele § 17  Medlemmernes indbetalinger foretages til kassereren, der indsætter foreningens midler i/på Sparekasse / bank / girokonto på foreningens navn. På kontoen kan kun hæves med formandens og kassererens underskrift i forening. Den kontante kassebeholdning må ikke overstige kr. 2.000,00.  Alle regningskrav på foreningen skal anvises af formanden til betaling. |

I § 9 Sidste sætning ændres til ”Desuden foretages valg af bestyrelse og revisor.”  
I § 11 I sidste linie slettes ”, jfr. dog § 19.”  
I § 16 Erstattes ”revisorerne” med ”revisoren”.

I § 4 og § 18 Erstattes ”Dragsholm kommune” med ”Odsherred kommune”.